इतने में एक आदमी खड़ा हुआ। लोगों को आश्‍चर्य हुआ कि कौन सी अच्छी बात कहेगा वह। परन्तु उस चतुर व्यक्ति ने आखिर प्रशंसा की बात कह ही दी। उसने कहा, ‘ये सज्जन जो चल बसे, इनके तीन भाई और हैं, उन तीनों की तुलना में ये देवतातुल्य व्यक्ति थे।’ इतना कहते ही उनका रिवाज पूरा हो गया और उस आदमी की बात भी रह गई, क्योंकि उसे झूठ भी नहीं बोलना था। दरअसल बात यह थी कि मृतक के जो तीन भाई थे, वे उससे (मृतक से ) भी ज्यादा अव्वल दर्जे के धूर्त, मक्कार और दूसरों को पीड़ा देने वाले थे। इसलिए उसने उन तीनों भाइयों की तुलना में मृतक को देवतातुल्य बता दिया। इससे मृतक की प्रशंसा भी हो गई और रिवाज की भी इज्जत बच गई। व्यक्ति ने इस ढंग से जो कुछ बोला, वह सच भी था क्योंकि झूठ होने पर भी रिवाज टूट जाता।